Psalmus 26
Psalmus 26 (enumeratione Graeca psalmus 25 dictus) libri Psalmorum incipit superscriptione "David" et verbis "Iudica me, Domine" (sic in Nova Vulgata). Hic psalmus iustitiam et pietatem tractat. Iohannes Calvinus, theologiae Christianae Reformationis fautor, sic argumentum psalmi descripsit: Psalmus hic superiori fere similis est. Propheta enim multis inuriis oppressus, nec quicquam inveniens subsidii in mundo, implorat Dei fidem, ut causam hominis iniuste afflicti suscipere et innocentiam afferere velit. Et quoniam certamen erat illi cum hypocritis, ad iudicium Dei provocat, odiose eos perstringens, quod falso Dei nomen obtenderent. Tandem quasi voti compos, sacrificium laudis pro liberatione promittit.